Tämä päätös on osoitettu kaikille jäsenvaltioille.

Tämä päätös tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.

Pöytäkirjan teksti on tämän päätöksen liitteenä I.

ON HYVÄKSYNYT TÄMÄN PÄÄTÖKSEN:

(8)Sopimuksen 9 artiklalla perustetaan sekakomitea, jonka tehtävänä on valvoa sopimuksen täytäntöönpanoa. Lisäksi sekakomitea voi pöytäkirjan 5 artiklan 4 kohdan ja 6 ja 7 artiklan mukaisesti hyväksyä tiettyjä muutoksia pöytäkirjaan. Näiden muutosten hyväksymisen helpottamiseksi komissio olisi valtuutettava tietyin edellytyksin hyväksymään muutokset noudattaen yksinkertaistettua menettelyä,

(6)Pöytäkirjan tavoitteena on, että Euroopan unioni ja Norsunluurannikon tasavalta voivat tehdä tiiviimpää yhteistyötä kestävän kalastuspolitiikan ja kalavarojen vastuuntuntoisen hyödyntämisen edistämiseksi Norsunluurannikon vesialueilla sekä tukea Norsunluurannikon pyrkimyksiä kehittää sinistä taloutta.

(3)Komissio on neuvotellut Euroopan unionin puolesta sopimuksen täytäntöönpanoa koskevan uuden pöytäkirjan, jäljempänä ’pöytäkirja’. Neuvottelujen päätteeksi parafoitiin pöytäkirjaluonnos 16 päivänä maaliskuuta 2018.

(1)Neuvosto antoi 17 päivänä maaliskuuta 2008 asetuksen (EY) N:o 242/2008 Euroopan unionin ja Norsunluurannikon tasavallan välisen kalastuskumppanuussopimuksen, jäljempänä ’sopimus’, tekemisestä; sopimuksen voimassaoloa jatketaan ilman eri toimenpiteitä, ja se on edelleen voimassa.

b) Norsunluurannikon tasavallan alakohtaisen kalastuspolitiikan täytäntöönpanon edistämiseen myönnettävä tuki, joka on pöytäkirjan kahtena ensimmäisenä soveltamisvuonna 352 000 euroa ja seuraavina vuosina (kolmannesta kuudenteen) 407 000 euroa. Tämä tuki on Norsunluurannikon sisävesi- ja merikalakantojen kestävää hoitoa koskevan kansallisen politiikan tavoitteiden mukaista.

a) 5 500 tonnin viitemäärä, jonka osalta kalastusalueelle pääsyä koskevan vuosimaksun määräksi on vahvistettu 330 000 euroa pöytäkirjan kahtena ensimmäisenä soveltamisvuonna ja 275 000 euroa seuraavina vuosina (kolmannesta kuudenteen);

Arvioinnin yhteydessä kuultiin jäsenvaltioita, kalastusalan edustajia, kansainvälisiä kansalaisyhteiskuntaa edustavia järjestöjä sekä Norsunluurannikon kalastusviranomaisia ja kansalaisyhteiskunnan edustajia. Myös aavanmeren ja pitkän matkan laivastojen neuvoa-antavan toimikunnan puitteissa on toteutettu kuulemisia.

Arvioinnissa pääteltiin, että tonnikalan pyyntiä harjoittava unionin kalastussektori on erittäin kiinnostunut kalastamaan Norsunluurannikon alueella ja että uuden pöytäkirjan avulla voitaisiin tehostaa seurantaa, valvontaa ja tarkkailua ja parantaa kalastuksen hallintaa kyseisellä alueella. Abidjanin merkitys yhtenä tärkeimmistä saaliiden purkaussatamista ja jalostuspaikoista Länsi-Afrikassa vahvistaa suunnitellun uuden pöytäkirjan merkitystä sekä EU:n tonnikalanpyyntialan että kyseisen kumppanuusmaan kannalta.

Uuden pöytäkirjan päätavoitteena on tarjota unionin aluksille kalastusmahdollisuuksia Norsunluurannikon vesillä parhaiden käytettävissä olevien tieteellisten lausuntojen perusteella ja Atlantin tonnikalojen suojelukomission (ICCAT) suositusten mukaisesti. Uudessa pöytäkirjassa otetaan huomioon aiemman pöytäkirjan (2013–2018) arvioinnin tulokset ja ennakoiva arviointi siitä, onko uuden pöytäkirjan tekeminen tarpeen. Molemmat arvioinnit teetettiin ulkopuolisilla asiantuntijoilla. Pöytäkirjan ansiosta Euroopan unioni ja Norsunluurannikon tasavalta voivat tehdä tiiviimpää yhteistyötä kalavarojen vastuuntuntoisen hyödyntämisen edistämiseksi Norsunluurannikon vesialueilla ja tukeakseen Norsunluurannikon pyrkimyksiä kehittää sinistä taloutta kummankin sopimuspuolen edun mukaisesti.

Komissio on asiaa koskevien neuvotteluohjeiden perusteella neuvotellut Norsunluurannikon hallituksen kanssa Euroopan unionin ja Norsunluurannikon tasavallan välisen kalastuskumppanuussopimuksen uuden pöytäkirjan tekemisestä. Neuvottelujen päätteeksi parafoitiin 16. maaliskuuta 2018 uusi pöytäkirja. Pöytäkirja on voimassa kuusi vuotta sen väliaikaisen soveltamisen alkamispäivästä eli sen allekirjoittamispäivästä, kuten sen 13 artiklassa esitetään.

EUROOPAN KOMISSIO Bryssel2.7.2018 COM(2018) 503 final LIITTEET asiakirjaan Ehdotus neuvoston päätökseksi Norsunluurannikon tasavallan ja Euroopan yhteisön välisen kalastuskumppanuussopimuksen täytäntöönpanoa koskevan pöytäkirjan (2018–2024) tekemisestä





LIITE I EUROOPAN UNIONIN JA NORSUNLUURANNIKON TASAVALLAN VÄLISEN KALASTUSKUMPPANUUSSOPIMUKSEN TÄYTÄNTÖÖNPANOA KOSKEVA PÖYTÄKIRJA (2018–2024) 1 artikla Soveltamiskausi ja kalastusmahdollisuudet 1.Sopimuksen 5 artiklan nojalla myönnetyt kalastusmahdollisuudet ovat kuuden (6) vuoden kaudella väliaikaisen soveltamisen aloittamispäivästä seuraavat: –nuottaa käyttävät tonnikalan pakastusalukset: 28 alusta. –pintasiima-alukset: 8 alusta. Nämä kalastusmahdollisuudet koskevat laajasti vaeltavia lajeja (vuonna 1982 tehdyn Yhdistyneiden Kansakuntien yleissopimuksen liitteessä 1 luetellut lajit), lukuun ottamatta lajeja, jotka on suojeltu tai joiden kalastus on kielletty Kansainvälisen Atlantin tonnikalojen suojelukomission (ICCAT) tai muiden kansainvälisten yleissopimusten puitteissa. 2.Edellä olevaa 1 kohtaa sovelletaan, jollei tämän pöytäkirjan 5 ja 6 artiklassa toisin määrätä. 3.Euroopan unionin jäsenvaltion lipun alla purjehtivat alukset, jäljempänä ’Euroopan unionin alukset’, saavat harjoittaa kalastustoimintaa Norsunluurannikon kalastusalueella ainoastaan, jos niillä on Norsunluurannikon kalastusalueella voimassaoleva tämän pöytäkirjan mukainen kalastuslisenssi. 2 artikla Avoimuus Norsunluurannikko sitoutuu vaihtamaan tietoja kaikista sopimuksista, joilla myönnetään muille ulkomaalaisille aluksille pääsy sen kalastusalueelle, ja erityisesti tiedot annettujen kalastuslupien lukumäärästä ja toteutuneista saaliista, tämän pöytäkirjan 11 artiklan määräysten mukaisesti. Lisäksi Norsunluurannikko antaa tiedot Norsunluurannikon niiden tonnikala-alusten pyyntiponnistuksesta, joilla on teollista kalastusta koskeva lisenssi. 3 artikla Taloudellinen korvaus – maksamista koskevat yksityiskohtaiset säännöt 1.Kalastuskumppanuussopimuksen 7 artiklassa tarkoitetun taloudellisen korvauksen määräksi vahvistetaan 682 000 euroa vuodessa, eli kokonaismäärä 1 artiklassa tarkoitettuna ajanjaksona on 4 092 000 euroa.

2.Taloudellinen korvaus sisältää (a)vastineeksi Norsunluurannikon kalastusalueelle pääsystä pöytäkirjan kahtena ensimmäisenä soveltamisvuonna 330 000 euron vuosittaisen määrän ja seuraavina vuosina 275 000 euron vuosittaisen määrän, joka vastaa 5 500 tonnin vuosittaista viitesaalismäärää, ja (b)Norsunluurannikon alakohtaisen kalastuspolitiikan täytäntöönpanon edistämiseen tarkoitetun vuosittaisen erityismäärän, joka on pöytäkirjan kahtena ensimmäisenä soveltamisvuonna 352 000 euroa ja seuraavina vuosina 407 000 euroa. 3.Lisäksi varustamot suorittavat vuosittain maksuosuuden, jonka määrä on arviolta 330 400 euroa, pääsystä Norsunluurannikon kalastusalueelle liitteessä olevassa II luvussa vahvistettujen yksityiskohtaisten sääntöjen mukaisesti. 4.Edellä olevaa 2 kohtaa sovelletaan, jollei tämän pöytäkirjan 4, 5, 6 ja 9 artiklasta ja kalastuskumppanuussopimuksen 12 ja 13 artiklasta muuta johdu. 5.Jos EU:n alusten Norsunluurannikon kalastusalueilla pyytämien saaliiden kokonaismäärä ylittää viitesaalismäärän, taloudellisen korvauksen määrää korotetaan 60 eurolla kutakin ylimääräistä pyydettyä tonnia kohden pöytäkirjan kahden ensimmäisen vuoden aikana ja 70 eurolla seuraavina vuosina. Euroopan unionin maksama vuosittainen kokonaismäärä ei kuitenkaan voi olla yli kaksinkertainen 3 artiklan 2 kohdan a alakohdassa mainittuun määrään verrattuna. Jos EU:n alusten pyytämät määrät ovat yli kaksi kertaa vuosittaisen korvauksen kokonaismäärää vastaavien määrien suuruiset, tämän rajan ylittävän määrän osalta maksettava korvaus maksetaan seuraavana vuonna. 6.Edellä 1 kohdassa vahvistettu taloudellinen korvaus maksetaan ensimmäisenä vuonna 90 päivän kuluessa pöytäkirjan väliaikaisen soveltamisen alkamispäivästä ja seuraavina vuosina pöytäkirjan vuosipäivänä. 7.Norsunluurannikon viranomaisilla on yksinomainen toimivalta päättää 2 kohdan a alakohdassa tarkoitetun taloudellisen korvauksen kohdentamisesta. 8.Edellä 2 kohdan a alakohdassa tarkoitettu taloudellinen korvaus maksetaan Norsunluurannikon valtionkassalle. Edellä 2 kohdan b alakohdassa tarkoitettu taloudellinen korvaus maksetaan Norsunluurannikon valtionkassan pankkitilille, joka on avattu alakohtaisen tuen täytäntöönpanoa varten. (a)Norsunluurannikon viranomaiset toimittavat edellä mainittujen pankkitilien tiedot vuosittain Euroopan unionille. (b)Kumpikin näistä taloudellisista korvauksista kirjataan valtion talousarvioon, ja niihin sovelletaan Norsunluurannikon julkisen varainhoidon sääntöjä ja menettelyjä. 4 artikla Alakohtainen tuki 1.Pöytäkirjan mukaisella alakohtaisella tuella edistetään Norsunluurannikon kalankasvatuksen, kalastuksen ja vesiviljelyn kehittämistä koskevan strategisen suunnitelman täytäntöönpanoa. Suunnitelman tavoitteena on sisävesi- ja merikalastuksen voimavarojen kestävä hoito erityisesti seuraavien avulla: –kalastustoiminnan seurannan, valvonnan ja tarkkailun parantaminen; –kalavaroja koskevan tieteellisen tietämyksen parantaminen; –kalavaroja koskevien tilastotietojen parantaminen; –pienimuotoiseen kalastuksen tukeminen; –kansainvälisen yhteistyön tiivistäminen;

–sinisen talouden ja vesiviljelyn kehittämisen tukeminen; 2.Euroopan unioni ja Norsunluurannikko hyväksyvät sopimuksen 9 artiklassa määrätyssä sekakomiteassa viimeistään kolmen kuukauden kuluttua tämän pöytäkirjan väliaikaisen soveltamisen aloittamisesta monivuotisen alakohtaisen ohjelman ja sen soveltamista koskevat yksityiskohtaiset säännöt, jotka sisältävät erityisesti: (a)vuosittaiset ja monivuotiset suuntaviivat, joiden mukaisesti 3 artiklan 2 kohdan b alakohdassa tarkoitettu taloudellinen korvaus käytetään; (b)vuosittain ja useamman vuoden aikana saavutettavat tavoitteet ja toteutettavat toimet, joilla pyritään edistämään kestävää ja vastuullista kalastusta ottaen huomioon Norsunluurannikon tasavallan kansallisen kalastus- ja vesiviljelypolitiikan prioriteetit; (c)käytettävät kriteerit ja menettelyt, jotka mahdollistavat saavutettujen tulosten vuosittaisen arvioinnin. 3.Kaikista muutoksista, joita ehdotetaan monivuotiseen tai vuotuisen alakohtaiseen ohjelmaan tai toteutettaviin aloitteisiin myönnettävien erityismäärien käyttöön, on ilmoitettava ennalta Euroopan komissiolle, ja niille on saatava kummankin osapuolen hyväksyntä sekakomiteassa, tarvittaessa kirjeenvaihtona. 4.Osapuolet arvioivat monivuotisen alakohtaisen ohjelman täytäntöönpanon tulokset vuosittain sekakomiteassa. Jos tämä arviointi osoittaa, että 3 artiklan 2 kohdan b alakohdassa tarkoitetun taloudellisen korvauksen tavoitteet eivät toteudu ohjelmasuunnittelun mukaisesti tai jos sekakomitea pitää rahoituksen toteutusta riittämättömänä, kyseistä taloudellista korvausta voidaan tarkistaa tai sen suorittaminen voidaan keskeyttää. Taloudellista korvausta aletaan maksaa uudelleen osapuolten kuulemisen jälkeen ja niiden suostumuksella, kun alakohtaisen tuen täytäntöönpanon tulokset ovat sekakomitean hyväksymän ohjelmasuunnittelun mukaisia. Osapuolet seuraavat alakohtaisen tuen toteutumista siihen asti, kun 3 artiklan 2 kohdan b alakohdassa määrätty taloudellinen erityiskorvaus on käytetty kokonaan, tarvittaessa myös tämän pöytäkirjan päättymisen jälkeen. Tätä taloudellista erityiskorvausta ei voida suorittaa, jos pöytäkirjan voimassaolon päättymisestä on kulunut enemmän kuin kuusi kuukautta, jollei ole kyse ylivoimaisesta esteestä. 5 artikla Tieteellinen ja tekninen yhteistyö vastuullisen kalastuksen alalla 1.Osapuolet sitoutuvat edistämään vastuullista kalastusta Norsunluurannikon vesillä syrjimättä mitään näillä vesillä olevia laivastoja. 2.Euroopan unionin ja Norsunluurannikon viranomaiset tekevät tämän pöytäkirjan keston ajan yhteistyötä seuratakseen saaliiden, pyyntiponnistuksen ja kalavarojen tilan kehitystä Norsunluurannikon kalastusalueella. 3.Osapuolet sitoutuvat edistämään vastuulliseen kalastukseen liittyvää yhteistyötä osa-alueen tasolla ja erityisesti Kansainvälisen Atlantin tonnikalojen suojelukomission (ICCAT) ja minkä tahansa muun toimivaltaisen alueellisen tai kansainvälisen organisaation puitteissa. Osapuolet sitoutuvat noudattamaan kaikkia ICCAT:n suosituksia. 4.Sopimuksen 4 artiklan mukaisesti osapuolet kuulevat toisiaan ICCAT:n antamien suositusten ja päätöslauselmien sekä parhaiden käytettävissä olevien tieteellisten lausuntojen perusteella sekakomiteassa toteuttaakseen, tarvittaessa tieteellisen kokouksen jälkeen, kalavarojen kestävää hoitoa edistäviä toimenpiteitä, jotka koskevat EU:n alusten toimintaa. 5.Osapuolet tekevät yhteistyötä tehostaakseen mekanismeja, jotka koskevat valvontaa ja tarkastuksia sekä laittoman, ilmoittamattoman ja sääntelemättömän kalastuksen torjuntaa Norsunluurannikon tasavallassa. 6 artikla Kalastusmahdollisuuksien ja teknisten toimenpiteiden tarkistaminen yhteisestä sopimuksesta 1.Edellä 1 artiklassa tarkoitettuja kalastusmahdollisuuksia voidaan yhteisestä sopimuksesta lisätä 5 artiklan 4 kohdassa määrättyjen kuulemisten jälkeen sillä edellytyksellä, ettei tämä lisäys vaaranna Norsunluurannikon tasavallan kalavarojen kestävää hoitoa. Tällöin 3 artiklan 1 kohdassa tarkoitettua taloudellista korvausta korotetaan vastaavasti ja suhteessa kyseeseen tulevaan aikaan.

2.Jos osapuolet sitä vastoin sopivat 1 artiklassa tarkoitettujen kalastusmahdollisuuksien vähentämisestä, taloudellista korvausta alennetaan vastaavasti ja suhteessa kyseeseen tulevaan aikaan. 3.Kalastusmahdollisuuksien jakautumista eri alusluokkien kesken voidaan niin ikään tarkistaa osapuolten kuulemisen jälkeen ja niiden yhteisestä sopimuksesta noudattaen mahdollista 4 artiklan 5 kohdassa tarkoitetun tieteellisen kokouksen suositusta sellaisten kantojen hoidon suhteen, joihin tällainen uudelleenjako saattaa vaikuttaa. Osapuolet sopivat taloudellisen korvauksen vastaavasta mukautuksesta, jos se on perusteltua kalastusmahdollisuuksien uudelleenjaon vuoksi. 4.Sekakomitea voi tarvittaessa tarkastella ja mukauttaa kalastuksen harjoittamiseen liittyviä teknisiä edellytyksiä sekä tässä pöytäkirjassa määrättyjä yksityiskohtaisia sääntöjä alakohtaisen tuen täytäntöönpanosta. 7 artikla Uudet kalastusmahdollisuudet ja koekalastus 1.Jos EU:n kalastusalukset haluavat harjoittaa muuta kuin 1 artiklassa mainittua kalastustoimintaa, Euroopan unioni kuulee Norsunluurannikon tasavaltaa tällaiseen uuteen kalastustoimintaan mahdollisesti myönnettävän luvan osalta. Osapuolten ottavat näissä kuulemisissa huomioon asiaa koskevat, erityisesti alueellisten tai osa-alueen tason kalastusjärjestöjen tieteelliset lausunnot. Osapuolet sopivat tarvittaessa näihin uusiin kalastusmahdollisuuksiin sovellettavista edellytyksistä ja monivuotisten hoitosuunnitelmien täytäntöönpanosta. Tarvittaessa ne muuttavat tätä pöytäkirjaa ja sen liitettä. 2.Edellä 5 artiklan 4 kohdassa määrättyjen kuulemisten jälkeen osapuolet voivat sallia Norsunluurannikon kalastusalueella koekalastustoimenpiteitä, joiden tarkoituksena on testata uusien kalastuksien teknistä toteutettavuutta ja taloudellista kannattavuutta. 2.1.Tätä varten Euroopan unioni antaa Norsunluurannikon viranomaisille tiedoksi koekalastuslisenssejä koskevat hakemukset sellaisen teknisen aineiston perusteella, jossa täsmennetään ·aluksen tekniset ominaisuudet; ·aluksen päällystön asiantuntemus kyseisessä kalastuksessa; ·toimenpiteen teknisiä parametrejä koskeva ehdotus (kesto, pyydys, tutkimusalueet jne.). 2.2.Koekalastustoimenpiteet saavat kestää enintään kuusi kuukautta. Niistä peritään Norsunluurannikon viranomaisten vahvistama maksu. 2.3.Aluksella on koko toimenpiteen ajan lippuvaltion tieteellinen tarkkailija ja Norsunluurannikon viranomaisten valitsema tarkkailija. 2.4.Koekalastuskauden puitteissa ja aikana saadut saaliit ovat varustamon omaisuutta. 2.5.Koekalastuksen yksityiskohtaiset tulokset toimitetaan sekakomitealle analyysia varten. 8 artikla Sovellettava lainsäädäntö 1.Norsunluurannikon vesillä toimivien EU:n kalastusalusten toimintaa säännellään Norsunluurannikolla sovellettavalla lainsäädännöllä, paitsi jos sopimuksessa ja tässä pöytäkirjassa toisin määrätään. 2.Norsunluurannikon viranomaiset ilmoittavat Euroopan unionille hyvissä ajoin kaikista kalastusalan lainsäädäntöön tehdyistä muutoksista tai kyseisen alan uudesta lainsäädännöstä. 3.Euroopan unioni ilmoittaa Norsunluurannikon viranomaisille kaikista Euroopan unionin kaukaisilla vesillä toimivan laivaston kalastustoimintaan liittyvään lainsäädäntöön tehdyistä muutoksista tai kyseistä kalastustoimintaa koskevasta uudesta lainsäädännöstä.

9 artikla Pöytäkirjan täytäntöönpanon keskeyttäminen 1.Tämän pöytäkirjan täytäntöönpano voidaan keskeyttää jommankumman osapuolen aloitteesta sekakomiteassa käytyjen kuulemisten jälkeen, jos yhden tai useamman seuraavista edellytyksistä todetaan täyttyvän: (a)kalastuskumppanuussopimuksen 2 artiklan h alakohdassa määritellyt epätavalliset olosuhteet estävät kalastustoiminnan harjoittamisen Norsunluurannikon kalastusalueella; (b)jommankumman osapuolen kalastuspolitiikan määrittelyä ja täytäntöönpanoa on muutettu merkittävästi, mikä vaikuttaa tämän pöytäkirjan määräyksiin; (c)on käynnistetty Cotonoun sopimuksen 8 ja 96 artiklassa määrättyjä neuvottelumenettelyjä mainitun sopimuksen 9 artiklassa määritellyn kaltaisten ihmisoikeuksien olennaisten ja perustavanlaatuisten osien rikkomisen johdosta; (d)Euroopan unioni on jättänyt maksamatta 3 artiklan 2 kohdan a alakohdassa määrätyn taloudellisen korvauksen tämän artiklan 5 kohdan määräysten mukaisesti; (e)osapuolten välillä syntyy tämän pöytäkirjan soveltamisesta tai tulkinnasta vakava erimielisyys, jota ei voida ratkaista sekakomiteassa. 2.Pöytäkirjan soveltamisen keskeyttäminen muista kuin 1 kohdan c alakohdassa mainituista syistä edellyttää, että asianomainen osapuoli ilmoittaa aikeestaan kirjallisesti viimeistään kolme kuukautta ennen päivää, jona kyseinen keskeytys tulisi voimaan. Pöytäkirjan soveltamisen keskeyttämistä 1 kohdan c alakohdassa esitetyistä syistä sovelletaan viipymättä sen jälkeen, kun keskeyttämispäätös on tehty. 3.Jos pöytäkirjan soveltaminen keskeytetään, osapuolet jatkavat neuvotteluja löytääkseen erimielisyyteen sovintoratkaisun. Kun ratkaisu löydetään, pöytäkirjaa aletaan jälleen soveltaa, ja taloudellisen korvauksen määrää alennetaan vastaavasti suhteessa pöytäkirjan soveltamisen keskeytymisen kestoon. 4.EU:n aluksille myönnetyt kalastusluvat voidaan keskeyttää samalla, kun 3 artiklan 2 kohdan a alakohdan mukaisen taloudellisen korvauksen maksaminen keskeytetään. Jos kalastuslupia aletaan jälleen soveltaa, niiden voimassaoloaikaa pidennetään kalastustoiminnan keskeytymistä vastaavalla ajalla. 5.Sen estämättä, mitä tämän artiklan 1 kohdassa määrätään, jos Euroopan unioni jättää suorittamatta 3 artiklan 2 kohdan a alakohdassa määrätyn maksun, Norsunluurannikon viranomaiset ilmoittavat Euroopan unionille virallisesti maksun laiminlyönnistä. Euroopan unioni tekee aiheelliset tarkastukset ja suorittaa tarvittaessa maksun 60 päivän kuluessa virallisen pyynnön vastaanottamisesta. Ellei maksua suoriteta tai maksamatta jättämiselle esitetä asianmukaisia perusteluja kyseisessä määräajassa, Norsunluurannikon viranomaiset voivat keskeyttää pöytäkirjan soveltamisen tämän artiklan 2, 3 ja 4 kohdan määräysten mukaisesti. Pöytäkirjaa aletaan jälleen soveltaa, kun kyseinen maksu on suoritettu. 10 artikla Tiedonvaihdon sähköistäminen 1.Norsunluurannikon tasavalta ja Euroopan unioni varmistavat niiden tietojärjestelmien asianmukaisen toiminnan, jotka ovat tarpeen kaikkien sopimuksen täytäntöönpanoon liittyvien tietojen ja asiakirjojen vaihtamiseksi sähköisesti. 2.Asiakirjan sähköisen version katsotaan vastaavan kaikilta kohdiltaan asiakirjan paperiversiota. 3.Norsunluurannikon tasavalta ja Euroopan unioni ilmoittavat toisilleen viipymättä kaikista tietojärjestelmän toimintahäiriöistä. Sopimuksen täytäntöönpanoon liittyvät tiedot ja asiakirjat korvataan tällöin automaattisesti niiden paperiversioilla. 11 artikla Tietojen luottamuksellisuus

Norsunluurannikon tasavalta ja Euroopan unioni sitoutuvat siihen, että kaikkia Euroopan unionin aluksiin ja niiden kalastustoimintaan liittyviä, sopimuksen ja tämän pöytäkirjan puitteissa saatuja tietoja käsitellään kaikkina aikoina huolellisesti kummankin osapuolen luottamuksen ja tietosuojan periaatteiden mukaisesti. Osapuolet varmistavat, että julkisiksi saatetaan ainoastaan koostetut tiedot tonnikalan kalastustoiminnasta Norsunluurannikon kalastusalueella ICCAT:n ja muiden alueellisten tai osa-alueen tason kalastuksenhoitojärjestöjen asiaa koskevien määräysten mukaisesti. Toimivaltaiset viranomaiset saavat käyttää luottamuksellisina pidettäviä tietoja yksinomaan sopimuksen ja tämän pöytäkirjan täytäntöönpanoa koskeviin tarkoituksiin. 12 artikla Irtisanominen 1.Tämän pöytäkirjan irtisanomista varten asianomaisen osapuolen on ilmoitettava toiselle osapuolelle kirjallisesti aikeestaan irtisanoa pöytäkirja vähintään kuusi (6) kuukautta ennen päivää, jona irtisanominen tulee voimaan. 2.Edellä olevassa kohdassa tarkoitetun ilmoituksen lähettäminen avaa sopimuspuolten väliset neuvottelut. 13 artikla Väliaikainen soveltaminen Tätä pöytäkirjaa sovelletaan väliaikaisesti siitä alkaen, kun osapuolet ovat sen allekirjoittaneet. 14 artikla Voimaantulo Tämä pöytäkirja tulee voimaan päivänä, jona osapuolet ilmoittavat toisilleen tätä varten tarvittavien menettelyjen saattamisesta päätökseen. Euroopan unionin puolesta Norsunluurannikon tasavallan puolesta



LIITE Euroopan unionin alusten kalastustoiminnan harjoittamista koskevat edellytykset Norsunluurannikon kalastusalueella I LUKU YLEISET MÄÄRÄYKSET

1.Toimivaltaisen viranomaisen nimeäminen Tämän liitteen soveltamiseksi ja jollei toisin määrätä, viittauksia Euroopan unionin (EU) tai Norsunluurannikon tasavallan toimivaltaiseen viranomaiseen pidetään Euroopan unionin osalta viittauksina Euroopan komissioon tarvittaessa EU:n Norsunluurannikolla sijaitsevan edustuston välityksellä; Norsunluurannikon tasavallan osalta viittauksina kalastusasioista vastaavaan ministeriöön. 2.Kalastusalue Norsunluurannikon viranomaiset ilmoittavat viipymättä unionin toimivaltaisille viranomaisille kalastusalueensa maantieteelliset koordinaatit perusviivasta lähtien. Euroopan unionin alukset voivat harjoittaa kalastustoimintaa vesillä, jotka sijaitsevat yli 12 meripeninkulman päässä perusviivasta, jollei 3 kohdan määräyksistä muuta johdu. 3.Alueet, joilla merenkulku ja kalastus on kielletty Norsunluurannikko ilmoittaa varustamoille ja Euroopan unionille kalastuslisenssin antamisen yhteydessä niiden alueiden rajat, joilla merenkulku ja kalastus on kiellettyä. Kaikista näiden alueiden muutoksista ilmoitetaan viipymättä eurooppalaiselle osapuolelle. 4.Pankkitili Norsunluurannikko ilmoittaa ennen pöytäkirjan väliaikaisen soveltamisen alkamista Euroopan unionille tiedot valtionkassan tilistä, jolle Euroopan maksetaan maksut, jotka liittyvät Euroopan unionin aluksiin sopimuksen mukaisesti. Pankkisiirtoihin liittyvistä kustannuksista vastaavat alusten varustamot.



II LUKU KALASTUSLUVAT Tämän liitteen määräysten soveltamiseksi ilmaus ”lisenssi” vastaa ilmausta ”kalastuslupa”, sellaisena kuin se määritellään Euroopan unionin lainsäädännössä. 1 jakso: Sovellettavat menettelyt 1.Ennakkoedellytykset kalastuslisenssin saamiseksi - kelpoisuusehdot täyttävät alukset Ainoastaan kelpoisuusehdot täyttäville aluksille voidaan myöntää kalastuslisenssi Norsunluurannikon kalastusalueella. Tätä varten niiden on oltava rekisteröityjä EU:n kalastusalusrekisteriin sekä ulkoisten kalastuslaivastojen kestävästä hallinnoinnista annetun asetuksen (EU) 2017/2403 säännösten mukaisia. Jotta alukselle voidaan myöntää kalastuslisenssi, aluksen varustamolla, päälliköllä ja aluksella itsellään ei saa olla kalastuskieltoa Norsunluurannikolla. Niiden aseman Norsunluurannikon hallintoviranomaisiin nähden on oltava asianmukainen siten, että ne ovat täyttäneet kaikki EU:n kanssa tehtyjen kalastussopimusten mukaiset aikaisemmat velvollisuutensa, jotka liittyvät niiden kalastustoimintaan Norsunluurannikolla.

2.Lisenssihakemus EU:n toimivaltaiset viranomaiset toimittavat sähköisessä muodossa tai millä tahansa muulla nopealla välineellä Norsunluurannikon kalastuksesta vastaavalle ministeriölle vähintään 30 työpäivää ennen lisenssille haetun voimassaoloajan alkamista hakemuksen jokaisen sellaisen aluksen osalta, joka haluaa harjoittaa tämän sopimuksen nojalla kalastustoimintaa. Kalastuksesta vastaavalle ministeriölle esitettävät hakemukset on tehtävä lomakkeille, joiden malli on lisäyksessä 1. Jokaiseen lisenssihakemukseen on liitettävä seuraavat asiakirjat: –todistus kiinteän ennakkomaksun maksamisesta luvan voimassaoloajalta –aluksen merikelpoisuustodistus –aluksen vakuutustodistus –äskettäin otettu aluksen värivalokuva (sivulta nähtynä), jossa aluksen nimi ja tunnistenumero ovat selvästi näkyvissä –kuva ja yksityiskohtainen kuvaus käytettävistä pyydyksistä. Uusittaessa voimassa olevan pöytäkirjan mukaista lisenssiä sellaisen aluksen osalta, jonka tekniset ominaisuudet eivät ole muuttuneet, uudistamishakemukseen liitetään yksinomaan todistus maksun suorittamisesta. 3.Kiinteämääräinen maksu Lisenssimaksu on suoritettava Norsunluurannikon viranomaisten tämän liitteen 1 luvun 4 kohdan mukaisesti osoittamalle tilille. Lisenssimaksuihin sisältyvät kaikki kansalliset ja paikalliset verot ja maksut, lukuun ottamatta satamamaksuja ja palveluista aiheutuvia kustannuksia. 4.Alustava luettelo aluksista, joilla on lupa kalastaa Norsunluurannikko laatii alustavan luettelon kalastuslupaa hakeneista aluksista heti saatuaan kalastuslupahakemukset ja ilmoituksen ennakkomaksun maksamisesta. Luettelo toimitetaan viipymättä sähköisesti EU:lle ja kalastuksen valvonnasta vastaavalle kansalliselle viranomaiselle. Alusten sallitaan kalastaa heti, kun ne on merkitty alustavaan luetteloon. Alustavan luettelon jäljennös on säilytettävä aluksella, kunnes sille toimitetaan sen kalastuslupa. 5.Lisenssien myöntäminen Lisenssit myönnetään kaikkien alusten osalta 21 työpäivän kuluessa päivästä, jona Norsunluurannikon kalastuksesta vastaava ministeriö on saanut kaikki 2 kohdassa tarkoitetut asiakirjat; lisenssit toimitetaan varustamoille tai näiden edustajille Euroopan unionin Norsunluurannikolla sijaitsevan edustuston välityksellä. Lisenssit ovat voimassa enintään yhden vuoden, ja ne voidaan uusia. 6.Luettelo aluksista, joilla on lupa kalastaa Lisenssin myönnettyään Norsunluurannikon tasavalta laatii viipymättä lopullisen luettelon aluksista, joilla on lupa kalastaa Norsunluurannikon alueella. Luettelo toimitetaan viipymättä kalastuksen valvonnasta vastaavalle kansalliselle viranomaiselle ja EU:lle, ja se korvaa edellä mainitun alustavan luettelon.

7.Lisenssin siirtäminen Lisenssi myönnetään aluskohtaisesti, eikä se ole siirrettävissä. EU:n pyynnöstä ja todistettavan ylivoimaisen esteen tapauksessa, esimerkiksi jos alus on menetetty tai joutuu olemaan pitkään paikoillaan vakavan teknisen vian takia, aluksen lisenssi kuitenkin korvataan samalle varustamolle, varustamoyhdistykselle tai samalle tuottajaorganisaatiolle kuuluvalle sellaiselle pöytäkirjan 1 artiklassa tarkoitetulle toiselle alukselle myönnettävällä uudella lisenssillä, joka kuuluu samaan luokkaan kuin edellinen alus, jolloin uutta lisenssimaksua ei tarvitse maksaa. Tällaisessa tapauksessa on otettava huomioon näiden kahden aluksen yhteenlaskettu kokonaissaalis, kun saalismäärää lasketaan mahdollisen lisämaksun määrittämistä varten. Edellisen aluksen varustamon tai tämän edustajan on palautettava peruutettu lisenssi Norsunluurannikon kalastuksesta vastaavalle ministeriölle EU:n edustuston välityksellä. Uusi lisenssi tulee voimaan päivänä, jona varustamo palauttaa peruutetun lisenssin Norsunluurannikon kalastuksesta vastaavalle ministeriölle. Norsunluurannikolla sijaitsevalle EU:n edustustolle ilmoitetaan lisenssin siirtämisestä. 8.Lisenssin säilyttäminen aluksella Lisenssi on aina säilytettävä aluksella. Alusten sallitaan kuitenkin kalastaa heti, kun ne on merkitty tämän luvun 4 kohdassa mainittuun alustavaan luetteloon. 9.Tukialukset Norsunluurannikko sallii EU:n pyynnöstä ja Norsunluurannikon viranomaisten tarkasteltua asiaa sen, että kalastusluvan saaneilla unionin kalastusaluksilla on apunaan tukialuksia. Tukialukset eivät saa olla varustettuja pyyntiä varten. Tukitoimintaan ei saa sisältyä polttoaineen tankkausta eikä saaliiden jälleenlaivausta. Tukialuksiin sovelletaan tässä luvussa kuvattua kalastuslupien hakumenettelyä siinä määrin kuin se on sovellettavissa niihin. Norsunluurannikko laatii luettelon sallituista tukialuksista ja toimittaa sen viipymättä EU:lle. Näitä aluksia koskee 3 500 euroa vuosimaksu. 2 jakso: Maksut ja ennakot 1.Maksun määrä on nuottaa käyttävien tonnikala-alusten ja pintasiima-alusten osalta yhtä Norsunluurannikon kalastusalueella kalastettua tonnia kohti: –pöytäkirjan ensimmäisenä ja toisena soveltamisvuonna 60 euroa; –kolmantena, neljäntenä, viidentenä ja kuudentena vuonna 70 euroa. 2.Lisenssit myönnetään sen jälkeen, kun toimivaltaisille kansallisille viranomaisille on suoritettu seuraavat kiinteämääräiset ennakkomaksut: (a)Nuottaa käyttävät tonnikala-alukset: –pöytäkirjan ensimmäisenä ja toisena soveltamisvuonna 7 620 euroa alusta kohden, mikä vastaa 127:ää saalistonnia vuodessa; –kolmantena, neljäntenä, viidentenä ja kuudentena vuonna 8 890 euroa alusta kohden, mikä vastaa 127:ää saalistonnia vuodessa; (b)Pintasiima-alukset:

–pöytäkirjan ensimmäisenä ja toisena soveltamisvuonna 2 400 euroa alusta kohden, mikä vastaa 40:ää saalistonnia vuodessa; –kolmantena, neljäntenä, viidentenä ja kuudentena vuonna 2 800 euroa alusta kohden, mikä vastaa 40:ää saalistonnia vuodessa. Jos lisenssin kesto on alle vuoden, maksun määrä vahvistetaan suhteessa lisenssin kestoon Norsunluurannikon sääntelyn mukaisesti. Nuottaa käyttävien tonnikala-alusten osalta lisenssin kesto ei kuitenkaan saa olla alle 12 kuukautta. 3.EU vahvistaa kullekin alukselle laskelman saaliista ja aluksen suoritettavaksi kuuluvista maksuista aluksen edelliselle kalenterivuodelle ajoittuneen kalastusvuoden osalta. Se toimittaa nämä laskelmat Norsunluurannikolle kulumassa olevan vuoden huhtikuun loppuun mennessä. Norsunluurannikko voi kiistää nämä laskelmat 30 päivän kuluessa niiden vastaanottamisesta esittämällä perustelut. Jos asiasta on erimielisyyttä, osapuolet neuvottelevat siitä sekakomiteassa. Jos Norsunluurannikko ei esitä vastaväitteitä tämän 30 päivän ajanjakson kuluessa, laskelmat katsotaan hyväksytyiksi. 4.Jos lopullisessa tilityksessä vahvistettu summa on kalastusluvan saamiseksi maksettua kiinteämääräistä maksua suurempi, varustamo suorittaa loppumaksun 45 päivän kuluessa Norsunluurannikon tasavallalle, ellei tämä riitauta asiaa. Jos lopullisessa tilityksessä vahvistettu määrä on pienempi kuin tämän jakson 2 kohdassa tarkoitettu ennakko, erotusta ei kuitenkaan palauteta varustamolle.



III LUKU SAALIIDEN ILMOITTAMINEN 1.Kalastuspäiväkirja Sopimuksen nojalla kalastavan EU:n aluksen päällikön on pidettävä kalastuspäiväkirjaa nuotta- ja pitkäsiima-aluksiin sovellettavien ICCAT:n suositusten ja päätöslauselmien mukaisesti. Päällikön on täytettävä kalastuspäiväkirja jokaiselta päivältä, jonka alus on Norsunluurannikon kalastusalueella. Päällikön on kirjattava joka päivä kalastuspäiväkirjaan kunkin pyydetyn ja aluksella pidetyn, FAO:n kolmikirjaimisella koodilla yksilöidyn lajin määrä kilogrammoina elopainoa tai tarvittaessa kappalemääränä. Päällikön on mainittava kunkin pääasiallisen lajin osalta myös se, jos saaliita ei ole saatu. Päällikön on kirjattava kalastuspäiväkirjaan joka päivä tarvittaessa myös kunkin lajin mereen heitetyt määrät kilogrammoina elopainoa tai tarvittaessa kappalemääränä. Kalastuspäiväkirja on täytettävä selkeästi suuraakkosin, ja siinä on oltava päällikön allekirjoitus. Päällikkö vastaa kalastuspäiväkirjaan merkittyjen tietojen paikkansapitävyydestä. 2.Saalisilmoitusten toimittaminen Jokaisen kalastusmatkan päätteeksi päällikön on ilmoitettava aluksen saaliit toimittamalla kalastuksesta vastaavalle ministeriölle sähköinen jäljennös kalastuspäiväkirjoistaan, jotka liittyvät Norsunluurannikon kalastusalueella oloon. Hänen on lähetettävä sen jäljennös yhtäaikaisesti Norsunluurannikon valtameren tutkimuskeskukselle (CRO) ja jollekin seuraavista tutkimuslaitoksista: i. IRD (Institut de recherche pour le développement); ii. IEO (Instituto Español Oceanografía); iii. IPMA (Instituto Português do Mar e da Atmosfera).

Jos alus poistuu ennen kalastusmatkan päättymistä Norsunluurannikon kalastusalueelta poikkeamatta sitä ennen jossakin Norsunluurannikon satamassa, kalastuspäiväkirja on lähetettävä seitsemän päivän kuluessa Norsunluurannikon kalastusalueelta poistumisesta. Jos saalisilmoituksia ei toimiteta sähköisesti, ne voidaan lähettää postitse tai faksilla. Norsunluurannikon viranomaiset ilmoittavat ennen tämän pöytäkirjan väliaikaisen soveltamisen alkamista käytettävät sähköpostiosoitteen ja puhelin- ja faksinumerot. Norsunluurannikko ilmoittaa asianomaisille aluksille ja EU:lle viipymättä kaikki näihin yhteystietoihin tehdyt muutokset. Jos tämän luvun määräyksiä ei noudateta, Norsunluurannikon hallituksella on oikeus peruuttaa väliaikaisesti määräyksiä rikkoneen aluksen lisenssi, kunnes muodollisuudet on täytetty, ja soveltaa aluksen varustamoon Norsunluurannikon voimassa olevassa lainsäädännössä säädettyjä seuraamuksia. Euroopan unionille ja lippujäsenvaltiolle on ilmoitettava asiasta. 3.Siirtyminen sähköiseen saalisilmoitusjärjestelmään Osapuolet ilmaisevat yhteisen halunsa varmistaa tämän pöytäkirjan ensimmäisen soveltamisvuoden aikana siirtyminen kalastustoimintaa koskevien tietojen ilmoittamisessa ja toimittamisessa sähköiseen järjestelmään, joka mahdollistaa erityisesti saalistietojen ilmoittamisen päivittäin. Osapuolet sopivat määrittelevänsä yhdessä tätä siirtymistä koskevat menettelyt sekakomiteassa ja asettavat tavoitteeksi saada järjestelmä toimintakuntoon mahdollisimman pian. IV LUKU TEKNISET TOIMENPITEET Lisenssin saaneisiin aluksiin sovellettavat kalastusaluetta, sallittuja pyydyksiä ja kiellettyjä lajeja koskevat tekniset toimenpiteet määritellään tämän liitteen lisäyksessä 2 olevassa teknisessä lomakkeessa. Alusten on noudatettava ICCAT:n kyseisen alueen osalta vahvistamia, pyydyksiä ja kalojen yhteenkokoamiseen tarkoitettuja välineitä, niiden teknisiä määritelmiä koskevia toimenpiteitä ja suosituksia sekä kaikkia muita niiden kalastustoimintaan sovellettavia teknisiä toimenpiteitä. V LUKU SEURANTA, VALVONTA JA TARKKAILU I jakso: Valvonta ja tarkastukset 1.Alueelle saapuminen ja siltä poistuminen 1.1.EU:n alusten on ilmoitettava vähintään kolme tuntia etukäteen kalastuksen valvonnasta vastaaville Norsunluurannikon toimivaltaisille viranomaisille aikomuksestaan saapua Norsunluurannikon kalastusalueelle tai poistua siltä. Saapumisestaan tai poistumisestaan ilmoittavan aluksen on annettava erityisesti seuraavat tiedot: i.suunnitellun saapumisen tai poistumisen päivä, kellonaika ja paikka;

ii.kunkin aluksella pidetyn, FAO:n kolmikirjaimisella koodilla merkityn lajin määrä kilogrammoina elopainoa tai tarvittaessa kappalemääränä; iii.tuotteiden luonne ja jalostusaste. 1.2. Nämä ilmoitukset on annettava ensisijaisesti sähköpostitse, tai jos se ei ole mahdollista, faksitse. Norsunluurannikon tasavalta vahvistaa ilmoituksen vastaanottamisen viipymättä. 1.3.Ilman Norsunluurannikon toimivaltaiselle viranomaiselle tehtyä ennakkoilmoitusta kalastamasta yllätetty alus katsotaan määräyksiä rikkovaksi alukseksi. 2.Tarkastusmenettelyt 2.1.Norsunluurannikon kalastusalueilla kalastustoimintaa harjoittavien EU:n alusten päälliköiden on sallittava asianmukaisesti valtuutettujen ja kalastustoiminnan valvonnasta vastaaviksi tunnistettavien Norsunluurannikon virkamiesten tehtävien suorittaminen. 2.2.Näiden viranomaisten läsnäolo aluksella ei saa kestää kauempaa kuin on tehtävien suorittamiseksi tarpeen. Norsunluurannikon tarkastajat laativat jokaisen tarkastuksen päätteeksi tarkastusraportin. EU:n aluksen päälliköllä on oikeus tehdä tarkastusraporttiin huomautuksensa. Raportin laatinut tarkastaja ja EU:n aluksen päällikkö allekirjoittavat tarkastusraportin. Tarkastusraportissa oleva päällikön allekirjoitus ei rajoita aluksen varustamon oikeutta puolustautua mahdollisesti todettuun määräysten rikkomiseen liittyvässä menettelyssä. Jos päällikkö kieltäytyy allekirjoittamasta asiakirjaa, hänen on esitettävä kieltäytymisensä syyt kirjallisena ja tarkastajan on lisättävä asiakirjaan maininta ”kieltäytyy allekirjoittamasta”. Norsunluurannikon tarkastajat antavat EU:n aluksen päällikölle jäljennöksen tarkastusraportista ennen alukselta poistumistaan. 2.3.Norsunluurannikko voi sallia EU:n osallistumisen tarkastuksiin tarkkailijana. 3.Yhteistyö LIS-kalastuksen torjunnassa Avomerellä tapahtuvan kalastuksen seurannan parantamiseksi ja LIS-kalastuksen torjumiseksi Euroopan unionin kalastusalukset ilmoittavat kaikista Norsunluurannikon kalastusalueella olevista aluksista, joiden epäillään harjoittavan laitonta kalastusta. 4.Purkamiset ja jällenlaivaukset 4.1.EU:n alukset, jotka haluavat purkaa tai jälleenlaivata saaliita Norsunluurannikon vesillä, saavat tehdä sen ainoastaan Norsunluurannikon satamissa ja/tai satamien redillä. 4.2.Kyseisten alusten varustamojen on annettava Norsunluurannikon toimivaltaisille viranomaisille vähintään 24 tuntia etukäteen seuraavat tiedot: –purkausta tai jälleenlaivausta aikovien kalastusalusten nimet, –jälleenlaivauksen osalta saaliit vastaanottavan aluksen nimi, IMO-tunnistenumero ja lippuvaltio, –purettava tai jälleenlaivattava määrä tonneina lajeittain; –toimituksen päivämäärä ja paikka. 4.3.Jälleenlaivauksen tapauksessa alusten päälliköiden on toimitettava Norsunluurannikon toimivaltaisille viranomaisille saalisilmoitukset. 4.4.Saaliin purkamista tai jälleenlaivausta Norsunluurannikolla harjoittavien EU:n alusten päälliköiden on sallittava asianmukaisesti valtuutettujen ja tunnistettavien Norsunluurannikon tarkastajien suorittama kyseisen toiminnan valvonta. Kunkin tarkastuksen jälkeen aluksen päällikölle annetaan jäljennös raportista.

II jakso: Satelliittiseurantajärjestelmä (VMS) 1.Alusten sijainti-ilmoitukset Lisenssin saaneilla Euroopan unionin aluksilla on Norsunluurannikon kalastusalueella ollessaan oltava satelliittiseurantalaitteet (Vessel Monitoring System - VMS), joilla varmistetaan, että alusten sijainti on automaattisesti ja jatkuvasti niiden lippuvaltion kalastuksenseurantakeskuksen (Fisheries Monitoring Center – FMC) tiedossa. Sijainti-ilmoitusten on oltava ICCAT:n suosituksiin sisältyvien alusten sijaintia koskevien eritelmien mukaisia. Ilmoitusten on noudatettava ICCAT:n puitteissa määriteltyjen normien mukaista formaattia. Lippuvaltion kalastuksenseurantakeskus huolehtii sijainti-ilmoitusten automaattisesta käsittelystä ja tarvittaessa sähköisestä toimittamisesta. Sijainti-ilmoitukset on kirjattava suojatussa muodossa ja säilytettävä kolmen vuoden ajan. 2.Aluksen sijainnin ilmoittaminen VMS-järjestelmän vioittuessa Päällikön on varmistettava, että hänen aluksensa VMS-järjestelmä on jatkuvasti täysin toimintakuntoinen ja että sijainti-ilmoitukset välittyvät asianmukaisesti lippuvaltion kalastuksenseurantakeskukselle. Jos aluksen VMS-järjestelmä vioittuu, se on korjattava tai korvattava yhden kuukauden kuluessa. Tämän määräajan jälkeen aluksella ei ole enää lupaa kalastaa Norsunluurannikon kalastusalueella. Norsunluurannikon kalastusalueella kalastavien alusten, joiden VMS-järjestelmä on viallinen, on toimitettava kaikki 1 kohdassa täsmennetyt pakolliset tiedot sisältävät sijainti-ilmoituksensa lippuvaltion kalastuksenseurantakeskukselle sähköpostitse, radioitse tai faksitse vähintään joka neljäs tunti. 3.Sijainti-ilmoitusten suojattu toimittaminen Norsunluurannikon tasavallalle Lippuvaltion kalastuksenseurantakeskus välittää asianomaisten alusten sijainti-ilmoitukset automaattisesti Norsunluurannikon kalastuksenseurantakeskukselle käyttäen suojattua sähköistä viestintäjärjestelmää. Lippuvaltion ja Norsunluurannikon tasavallan kalastuksenseurantakeskukset antavat toisilleen sähköiset yhteystietonsa ja ilmoittavat viipymättä kaikista niihin tehdyistä muutoksista. Jos alus ei ole ilmoittanut poistuneensa kalastusalueelta, Norsunluurannikon tasavallan kalastuksenseurantakeskus ilmoittaa lippuvaltion kalastuksenseurantakeskukselle ja Euroopan unionille viipymättä kaikista keskeytyksistä lisenssin saaneen aluksen perättäisten sijainti-ilmoitusten vastaanottamisessa. 4.Viestintäjärjestelmän toimintahäiriö Norsunluurannikko varmistaa, että sen sähköiset laitteet ovat yhteensopivia lippuvaltion kalastuksenseurantakeskuksen laitteiden kanssa ja ilmoittaa Euroopan unionille viipymättä kaikista viestintään ja sijainti-ilmoitusten vastaanottamiseen liittyvistä toimintahäiriöistä teknisen ratkaisun löytämiseksi mahdollisimman pian. Jos asiasta syntyy riita, se viedään sekakomitean käsittelyyn. Päällikön katsotaan olevan vastuussa kaikenlaisesta aluksen VMS-järjestelmään puuttumisesta, jonka tarkoituksena on häiritä sen toimintaa tai väärentää sijainti-ilmoituksia. Kaikkiin rikkomuksiin sovelletaan voimassa olevassa Norsunluurannikon lainsäädännössä vahvistettuja seuraamuksia.

5.Sijainti-ilmoitusten toimittamistiheyden tarkistaminen Norsunluurannikko voi rikkomuksen todistamiseksi esittämiensä perusteltujen seikkojen pohjalta osoittaa lippuvaltion kalastuksenseurantakeskukselle pyynnön, jonka jäljennös toimitetaan Euroopan unionille ja jonka mukaan aluksen sijainti-ilmoitusten toimittamistiheys olisi nostettava määritellyn tutkintajakson ajaksi 30 minuuttiin. Norsunluurannikko toimittaa nämä perustelunsa viipymättä lippuvaltion kalastuksenseurantakeskukselle ja Euroopan unionille. Lippuvaltion kalastuksenseurantakeskus aloittaa viipymättä sijainti-ilmoitusten toimittamisen Norsunluurannikolle uudella tiheydellä. Kun tutkintajakso päättyy, Norsunluurannikon tasavalta ilmoittaa siitä viipymättä lippuvaltion kalastuksenseurantakeskukselle ja Euroopan unionille sekä tiedottaa niille kyseiseen tutkintaan liittyvistä mahdollisista jatkotoimista. VI LUKU MERENKULKIJOIDEN OTTAMINEN PALVELUKSEEN 1.EU:n varustamot ottavat AKT-maiden kansalaisia palvelukseen seuraavin edellytyksin ja rajoituksin: (a)nuottaa käyttävien tonnikala-alusten miehistöön tonnikalan kalastuskauden aikana kolmannen maan kalastusalueella otetuista merenkulkijoista vähintään 20 prosenttia on AKT-maiden kansalaisia; (b)pintasiima-alusten miehistöön kalastuskauden aikana kolmannen maan kalastusalueella suoritettavaa kalastusta varten otetuista merenkulkijoista vähintään 20 prosenttia on AKT-maiden kansalaisia. 2.Varustamojen on pyrittävä ottamaan palvelukseen ensisijaisesti merenkulkijoita, jotka ovat Norsunluurannikon kansalaisia. 3.Kansainvälisen työjärjestön (ILO) julistusta työelämän perusperiaatteista ja oikeuksista sovelletaan täysimääräisesti Euroopan unionin aluksille otettuihin merenkulkijoihin. Erityisesti kysymykseen tulevat järjestäytymisvapaus ja työntekijöiden kollektiivisen neuvotteluoikeuden tosiasiallinen tunnustaminen sekä syrjimättömyys työmarkkinoilla ja ammatin harjoittamisen yhteydessä. 4.AKT-maiden merenkulkijoiden työsopimukset, joista yksi kappale annetaan näiden sopimusten allekirjoittajille, laaditaan varustamojen edustajan tai edustajien ja merenkulkijoiden ja/tai heidän ammattiyhdistystensä taikka edustajiensa välillä. Näillä sopimuksilla on taattava merenkulkijoille kuuluminen sosiaaliturvaan, johon sisältyy henki-, sairaus- ja tapaturmavakuutus. 5.Varustamot maksavat AKT-maiden merenkulkijoiden palkan. Se vahvistetaan varustamojen tai näiden edustajien ja merenkulkijoiden ja/tai heidän ammattijärjestöjensä taikka edustajiensa välisellä sopimuksella. AKT-maiden merenkulkijoiden palkkausehdot eivät kuitenkaan saa olla huonommat kuin ehdot, joita sovelletaan heidän kotimaidensa miehistöihin, eivätkä missään tapauksessa ILO:n vaatimuksia huonommat. 6.Jokaisen EU:n alukselle palvelukseen otetun merenkulkijan on ilmoittauduttava kyseisen aluksen päällikölle hänen aiottua miehistöön tuloaan edeltävänä päivänä. Jos merenkulkija ei ole paikalla hänen miehistöön tulolleen sovittuna päivänä ja aikana, varustamo vapautuu ilman eri toimenpiteitä velvoitteestaan ottaa kyseinen merenkulkija miehistöön. 7.Jos alus ei ole sovittuna aikana ennalta sovitussa satamassa Norsunluurannikon merenkulkijan miehistöön ottamiseksi, varustamon on suoritettava merenkulkijalle satamassa odottamisesta aiheutuneista kustannuksista (majoitus, ateriat jne.) kiinteämääräinen korvaus, joka on 80 euroa päivältä. 8.Jos merenkulkijaa ei jätetä aluksesta Norsunluurannikolla sijaitsevassa satamassa, varustamo vastaa matkakustannuksista, jotka aiheutuvat merenkulkijan mahdollisimman pikaisesta paluusta Norsunluurannikolle. 9.Varustamot toimittavat palvelukseen otettuja merenkulkijoita koskevat tiedot vuosittain. Näissä tiedoissa ilmoitetaan niiden merenkulkijoiden lukumäärä, jotka ovat (a)Euroopan unionin kansalaisia,

(b)AKT-maiden kansalaisia, erottelemalla Norsunluurannikon ja muiden AKT-maiden kansalaiset toisistaan, (c)muiden maiden kuin AKT-maiden ja EU:n kansalaisia. 10.Varustamo valitsee miehistöön otettavat Norsunluurannikon merenkulkijat vapaasti Norsunluurannikon viranomaisten pitämästä merenkulkijarekisteristä. Euroopan unionin aluksilla jo työskentelevien merenkulkijoiden osalta aluksen päällikkö ilmoittaa Norsunluurannikon merenkulkijoihin liittyviä asioita käsitteleville viranomaisille luettelon näistä merenkulkijoista sekä jäljennökset heidän henkilöllisyystodistuksistaan. VII LUKU TARKKAILIJAT 1.Kalastustoiminnan tarkkailu Siihen asti, kun alueellisten tarkkailijoiden järjestelmä on pantu täytäntöön, aluksille, joilla on lupa kalastaa tämän sopimuksen nojalla Norsunluurannikon kalastusalueella, on päästettävä toimivaltaisen alueellisen kalastusjärjestön tarkkailijoiden sijaan Norsunluurannikon nimeämiä tarkkailijoita edellä vahvistettujen sääntöjen mukaisesti suorittamaan tämän luvun 4 kohdan mukaisia tehtäviä. 2.Nimetyt alukset ja tarkkailijat Norsunluurannikko laatii luettelon aluksista, joille on tarkoitus lähettää tarkkailija, sekä luettelon aluksille osoitettavista tarkkailijoista. Luettelot on pidettävä ajan tasalla. Ne toimitetaan Euroopan unionille heti kun ne on laadittu, ja sen jälkeen joka kolmas kuukausi, jos niitä on päivitetty. Norsunluurannikko ilmoittaa asianomaisille varustamoille tai näiden edustajille alukselle osoitettavan tarkkailijan nimen lisenssin myöntämisen yhteydessä tai viimeistään 15 päivää ennen tarkkailijan suunniteltua alukselle saapumista. Tarkkailijan aluksella olo kestää yhden kalastusmatkan ajan. Norsunluurannikon nimenomaisesta pyynnöstä tarkkailijan läsnäolo aluksella voidaan kuitenkin jakaa useammalle kalastusmatkalle tietyn aluksen kalastusmatkojen keskimääräisen kestoajan mukaan. Norsunluurannikko esittää tämän pyynnön alukselle tulevan tarkkailijan nimen ilmoittamisen yhteydessä. 3.Alukselle ottamista ja alukselta poistumista koskevat edellytykset Varustamo tai tämän edustaja ja Norsunluurannikko sopivat yhdessä tarkkailijan alukselle ottamista koskevista edellytyksistä. Tarkkailijan alukselle nousu tapahtuu varustamon valitsemassa satamassa nimettyjen alusten luettelosta ilmoittamista seuraavan ensimmäisen Norsunluurannikon kalastusalueella tapahtuvan kalastusmatkan alussa. Asianomaisten varustamojen on ilmoitettava kahden viikon kuluessa ja kymmenen päivän varoitusajalla tarkkailijoiden alukselle nousemista varten suunnitellut päivämäärät ja satamat. Jos tarkkailija nousee alukselle muussa maassa kuin Norsunluurannikolla, varustamo vastaa tarkkailijan matkakuluista. Jos tarkkailija ei ilmesty sovittuun paikkaan sovittuna aikana tai sitä seuraavien kahdentoista tunnin kuluessa, varustamo vapautuu ilman eri toimenpiteitä velvoitteestaan ottaa kyseinen tarkkailija alukselle. Aluksen päällikön on huolehdittava kaikin hänen vastuulleen kuuluvin tavoin tarkkailijan fyysisestä ja henkisestä turvallisuudesta tämän suorittaessa tehtäviään.

Tarkkailijalla on oltava käytettävissään kaikki tehtäviensä suorittamiseksi tarvittavat varusteet. Aluksen päällikön on annettava hänen käyttöönsä tehtävän suorittamiseen tarvittavat viestintävälineet, kalastustoimintaan suoraan liittyvät asiakirjat eli kalastuspäiväkirja ja lokikirja sekä mahdollistettava pääsy aluksen eri osiin tehtävien helpottamiseksi. Tarkkailijoille järjestetään aluksella olevien mahdollisuuksien mukaan varustamon kustannuksella samantasoinen ruokailu ja majoitus kuin päällystölle. Tarkkailijan palkan ja sosiaalimaksut maksaa Norsunluurannikko. 4.Tarkkailijan tehtävät Tarkkailijoita on kohdeltava aluksella kuten aluksen päällystöä. Kun alus harjoittaa toimintaa Norsunluurannikon vesillä, tarkkailijan tehtävänä on: –tehdä havaintoja alusten kalastustoiminnasta; –tarkistaa kalastustoimintaa harjoittavien alusten sijainti, –ottaa näytteitä biologisiin tarkoituksiin tieteellisten ohjelmien mukaisesti; –laatia luettelo käytetyistä pyydyksistä; –tarkastaa Norsunluurannikon vesillä pyydettyjä saaliita koskevat tiedot kalastuspäiväkirjasta; –tarkastaa sivusaaliiden prosenttiosuudet ja tehdä arvio kaupan pidettävien kalalajien poisheitetyistä määristä; –ilmoittaa soveltuvin keinoin toimivaltaiselle viranomaiselleen kalastustiedot, mukaan luettuna aluksella olevien pääasiallisten ja sivusaaliiden määrä. 5.Tarkkailijan velvollisuudet Aluksella olonsa aikana tarkkailijan on –kaikin mahdollisin tavoin huolehdittava siitä, ettei hänen alukseen tulonsa ja siellä olonsa keskeytä tai haittaa kalastustoimintaa; –kohdeltava huolella aluksella olevia varusteita ja laitteistoja sekä kunnioitettava kaikkien aluksen asiakirjojen luottamuksellisuutta. –Tarkkailujakson lopussa ennen alukselta poistumista tarkkailija laatii toimintakertomuksen, joka toimitetaan toimivaltaisille viranomaisille ja jonka jäljennös toimitetaan Euroopan unionille. Hän allekirjoittaa sen aluksen päällikön läsnä ollessa; tämä voi lisätä tai pyytää lisäämään siihen kaikki tarpeellisina pitämänsä huomiot, jotka hän vahvistaa allekirjoituksellaan. Tieteellinen tarkkailija antaa päällikölle jäljennöksen kertomuksesta poistuessaan alukselta. 6.Kiinteämääräinen rahoitusosuus Lisenssin saamista koskevan vuotuisen ennakon maksamisen yhteydessä varustamo maksaa Norsunluurannikolle kiinteämääräisen rahoitusosuuden, joka on 400 euroa alusta kohden ja jonka tarkoituksena on osallistua Norsunluurannikon tarkkailijoiden Euroopan unionin aluksille ottamisesta aiheutuviin kustannuksiin.

VIII LUKU RIKKOMUKSET 1.Rikkomusten käsittely Norsunluurannikon viranomaiset ilmoittavat 24 tunnin kuluessa Euroopan unionille kaikki rikkomukset, joihin tämän liitteen määräysten mukaisen luvan saanut Euroopan unionin alus on syyllistynyt. Raportti rikkomuksesta on toimitettava Euroopan unionille ja lippuvaltiolle seitsemän työpäivän kuluessa. 2.Aluksen käännyttäminen – tiedotuskokous Euroopan unionin alukset, joiden epäillään syyllistyneen rikkomukseen, voidaan pakottaa keskeyttämään kalastustoimintansa ja, jos alus on merellä, tarvittaessa palaamaan johonkin Norsunluurannikon satamaan. Norsunluurannikko ilmoittaa Euroopan unionille 24 tunnin kuluessa kaikista kalastusluvan saaneiden Euroopan unionin alusten käännyttämisistä. Tähän ilmoitukseen on liitettävä todisteet paljastuneesta rikkomuksesta. Ennen kuin aluksen, päällikön, miehistön tai lastin suhteen toteutetaan mitään muita kuin todisteiden säilyttämiseksi tarkoitettuja toimenpiteitä, Norsunluurannikko järjestää Euroopan unionin pyynnöstä yhden työpäivän kuluessa aluksen käännytysilmoituksesta tiedotuskokouksen syiden selventämiseksi ja mahdollisten jatkotoimien esittämiseksi. Tiedotuskokoukseen voi osallistua edustaja aluksen lippuvaltiosta. 3.Rikkomuksesta määrättävä seuraamus – sovittelumenettely Norsunluurannikko vahvistaa todetusta rikkomuksesta määrättävän seuraamuksen voimassa olevan kansallisen lainsäädännön mukaisesti. Jos rikkomuksen ratkaisu edellyttää oikeudellista menettelyä ja jos rikkomukseen ei liity rikosta, Norsunluurannikon ja varustamon tai sen edustajan välillä voidaan aloittaa ennen oikeudellisen menettelyn käynnistämistä sovittelumenettely seuraamuksen ehtojen ja tason määrittämiseksi. Kyseiseen sovittelumenettelyyn voi osallistua edustajia aluksen lippuvaltiosta ja Euroopan unionista. Sovittelumenettely päättyy viimeistään kolmen päivän kuluttua aluksen käännyttämistä koskevasta ilmoituksesta. 4.Oikeudellinen menettely – pankkivakuus Jos sovittelumenettely epäonnistuu ja rikkomus viedään toimivaltaisen oikeusviranomaisen käsiteltäväksi, rikkomukseen syyllistyneen aluksen varustamon on asetettava Norsunluurannikon osoittamaan pankkiin Norsunluurannikon vahvistaman suuruinen vakuus, jonka määrä kattaa kaikki aluksen käännyttämisestä, arvioidusta sakosta ja mahdollisista korvausten maksuista aiheutuvat kustannukset. Vakuutta ei voi vapauttaa ennen kuin oikeuskäsittely on päättynyt. Pankkivakuus vapautetaan ja palautetaan tuomion antamisen jälkeen viipymättä varustamolle (a)kokonaisuudessaan, jos seuraamuksia ei määrätä; (b)jäljellä olevan määrän osalta, jos seuraamukseksi määrätään pankkivakuutta pienempi sakko. Norsunluurannikko ilmoittaa oikeudellisen menettelyn tulokset Euroopan unionille seitsemän työpäivän kuluessa tuomion antamisesta. 5.Aluksen ja miehistön vapauttaminen Alus ja sen miehistö saavat poistua satamasta,

–heti kun sovittelumenettelystä johtuvat velvoitteet on täytetty; –tai pankkivakuuden tallettamisen jälkeen. Lisäykset 1. Lisenssihakemuslomake 2. Tekninen selvitys



Lisäys 1 Lisenssihakemuslomake NORSUNLUURANNIKON JA EUROOPAN UNIONIN VÄLINEN KALASTUSSOPIMUS

KALASTUSLISENSSIHAKEMUS I.– HAKIJA 1.Varustamon nimi: Kansalaisuus:

……………………………….. 2.Varustamoyhdistyksen tai varustamon edustajan nimi:

……………………………….. 3.Varustamoyhdistyksen tai varustamon edustajan osoite:

…………………………….…. 4.Puhelin:

............................................... 5.Sähköposti:

…………………………….…. 6.Päällikön nimi: Kansalaisuus:

…………………………….….

7.Norsunluurannikolla olevan edustajan nimi:

…………………………………………………… II.- ALUS JA SEN TUNNISTETIEDOT 1.Aluksen nimi: 2.Lippuvaltio: 3.Mahdollinen aiempi lippuvaltio: 4.Päivämäärä, jona siirtyi nykyisen lipun alle: 5.Ulkoinen rekisterinumero: 6.Rekisteröintisatama: MMSI: 7.IMO-numero: ………………… …………. ICCAT-numero: ….......................................... 8.Rakennusvuosi ja -paikka: 9.Radiokutsutunnus: Radion kutsutaajuus: 10.Rungon materiaali:teräs □puu □polyesteri □muu □ III.- ALUKSEN TEKNISET OMINAISUUDET JA VARUSTUS 1.Suurin pituus: Leveys: 2.Vetoisuus (ilmoitettu bruttotonneina Lontoon yleissopimuksen mukaisesti): 3.Päämoottorin teho kilowatteina: Merkki: Tyyppi:

4.Alustyyppi: Kalastusluokka: 5.Pyydykset: 6.Kalastusvyöhykkeet: Kohdelajit: 7.Miehistön lukumäärä: 8.Saaliin säilytystapa aluksella:tuoreena □jäähdytettynä □molempina □jäädytettynä □ 9.Jäädytyskapasiteetti 24:ää tuntia kohden (tonneina):. 10.Ruumien tilavuus: Lukumäärä: Tehty päiväys Hakijan allekirjoitus



Lisäys 2 Tekninen selvitys NUOTTAA KÄYTTÄVÄT TONNIKALAN PAKASTUSALUKSET JA PINTASIIMA-ALUKSET 1. Kalastusalue: Yli 12 meripeninkulman päässä perusviivoista sijaitsevat vedet. 2. Sallittu pyydys:

Nuotta Pintasiima 3. Rauhoitetut lajit: Muuttavien luonnonvaraisten eläinten suojelemisesta tehdyn yleissopimuksen ja ICCAT:n suositusten mukaisesti jättiläishain (Cetorhinus maximus), valkohain (Carcharodon carcharias), isosilmäkettuhain (Alopias superciliosus), Sphyrnidae-heimon vasarahain (nuijahaita lukuun ottamatta), valkopilkkahain (Carcharhinus longimanus), haukkahain (Carcharhinus falciformis), hietahain (Carcharias taurus) ja harmaakoirahain (Galeorhinus galeus) pyynti on kiellettyä. Sopimuspuolet neuvottelevat sekakomiteassa tämän luettelon päivittämiseksi tieteellisten suositusten perusteella. 4. Varustamojen maksut: 4.1. Lisämaksu pyydettyä tonnia kohden 60 euroa tonnilta pöytäkirjan kahtena ensimmäisenä soveltamisvuonna ja 70 euroa tonnilta seuraavina vuosina. 4.2. Kiinteämääräinen vuosimaksu Nuottaa käyttävien tonnikala-alusten osalta 7 620 euroa pöytäkirjan kahtena ensimmäisenä soveltamisvuonna ja 8 890 euroa seuraavina vuosina. Pintasiima-alusten osalta 2 400 euroa pöytäkirjan kahtena ensimmäisenä soveltamisvuonna ja 2 800 euroa seuraavina vuosina. 4.3. Kiinteämääräinen tarkkailijamaksu 400 euroa/alus/vuosi 4.4. Tukialusmaksu: 3 500 euroa/alus/vuosi 5. Niiden alusten lukumäärä, joilla on lupa kalastaa 28 nuottaa käyttävää tonnikala-alusta 8 pintasiima-alusta



LIITE II Unionin kannan esittämistä sekakomiteassa koskevan valtuutuksen soveltamisala ja sovellettava menettely 1) Komissio valtuutetaan neuvottelemaan Norsunluurannikon tasavallan kanssa ja, edellyttäen että se on tarpeen ja että noudatetaan tämän liitteen 3 kohtaa, sopimaan pöytäkirjaan tehtävistä muutoksista, jotka koskevat seuraavia kysymyksiä: a) kalastusmahdollisuuksien ja niihin liittyvien määräysten tarkistaminen pöytäkirjan 6 ja 7 artiklan mukaisesti; b) pöytäkirjan 6 artiklan mukaisen alakohtaisen tuen toteuttamista koskevien yksityiskohtaisten sääntöjen mukauttaminen;